《荔枝诗十首 其四》
明代·释今白

前村昨日见花开，屋后今朝摘几回。只恐眼前红易尽，忍思盘上雪成堆。

悲心于尔非怜色，慷慨逢人倍护才。此日枝头须认取，莫教空树始徘徊。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。